**Projekti lühikirjeldus ja tulemused**

Tartu Karlova Lasteaed tervistedendava lasteaiana soovib avardada ja mitmekesistada võimalusi õuesõppeks ja loovuseks ning uue asutusena luua ühtsustunne kolmes erinevas majas asuvate laste vahel. Selleks luuakse Tartu Karlova Lasteaed Sassi maja õuealale muusikategevuste keskus, Karloiine maja õuealale liikumistegevuste keskus, Tähe maja õuealale avastuõppe keskus ning õpperada, mis mööda liiguvad lapsed ühe maja õuealalt teise maja õuealale uude keskusesse tegutsema.
Projekti tulemusel:
1) laps väljendab end loovalt muusikas;
2) laps on kehaliselt aktiivne;
3) lapsel areneb koostöö- ja enesejuhtimisoskus;
4) laps oskab kasutada tahvelarvutit ohutult;
5) laps oskab programmeerida robootilist vahendit;
6) laps saab aru ühtsustundest.